text: Ein lastbilur og ein persónbilur vóru á Tretten-brúnni í Gudbrandsdalinum, tá hon í morgun skramblaði saman.
text: #000002
text: Lastbilsjaførurin mátti lyftast við tyrlu úr bilinum av einum bjargingarmanni.
text: #000004
text: - Støðan var álvarslig, serliga fyri teir báðar bilførararnar, men tíbetur spældi alt væl av, sigur Terje Krogstad frá politinum í fylkinum Innlandet, við norska Kringvarpið.
text: #000005
text: Brúgvin varð gjørd í 2012 og kom í staðin fyri eina gamla brúgv.
text: #000006
text: Nýggja brúgvin varð bygd úr límtræi og hevði líknandi konstruktión sum ein onnur brúgv í Norra, sum fór í knús í 2016.
text: #000007
text: Eftir kanningarnar tá, mælti norska Vegdirektoratet til, at júst henda brúgvin, sum nú fór í knús, varð styrkt - ikki tí, at nakað varð staðfest at vera galið við henni, men meira fyri at styrkja hana enn betur.
text: #000008
text: Seinasta eftirlitið, ið varð gjørt á brúnni, sum nú fór í knús, var 3. juni í ár.
text: #000009
text: Vegdeildin hjá Norska statinum sigur við NRK, at tá var ikki staðfest nakað, sum gjørdi, at hon var vandamikil at koyra á.
text: #000010